ΓΡΑΠΤΗ ΕΡΩΤΗΣΗ E-1702/96 υποβολή: Amedeo Amadeo (NI) προς την Επιτροπή (25 Iουνίου 1996)

Θέμα: Μέγιστα επίπεδα καταλοίπων από αντιπαρασιτικά στα οπωροκηπευτικά - δημητριακά και τρόφιμα

Σε σχέση με την οδηγία 90/642/ΕΟΚ ((ΕΕ L 350 της 14.12.1990, σελ. 71. )) του Συμβουλίου της 27ης Νοεμβρίου 1990 που καθορίζει τα μέγιστα ποσοστά καταλοίπων αντιπαρασιτικών σε ορισμένα προϊόντα φυτικής προέλευσης περιλαμβανομένων των οπωροκηπευτικών, μπορούμε να επισημάνουμε ότι η έγκρισή της σκοπό έχει τη ρύθμιση σε γενικές γραμμές των κυρίων συστατικών διατροφής γεγονός που θα επέτρεπε μία συστηματικότερη προσέγγιση σε σχέση με το παρελθόν και με στόχο τον καθορισμό μεγίστων κοινοτικών ορίων για τα κατάλοιπα.

Δεν θεωρεί η Επιτροπή ότι γενικώς η διαδικασία έγκρισης των μεγίστων ορίων καταλοίπων εκ μέρους του Συμβουλίου αποτελεί σαφώς εμπόδιο στην εφαρμογή των οδηγιών σχετικά με τον καθορισμό των μεγίστων ποσοτήτων καταλοίπων από αντιπαρασιτικά δεδομένου ότι δεν έχουν ακόμα καταγραφεί μέχρι σήμερα πρόοδοι στην εξέταση των μεταποιημένων προϊόντων φυτικής προέλευσης ενώ το επίπεδο κατανάλωσής τους απαιτεί να παρέχονται πλήρεις εγγυήσεις για την υγεία των καταναλωτών με μία διάταξη εναρμόνισης;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-1700/96, E-1701/96 και E-1702/96 (5 Σεπτεμβρίου 1996)

Η Επιτροπή γνωρίζει ότι υπάρχει ανάγκη για την ύπαρξη επαρκούς προστασίας των φυτών για τις μικρότερες καλλιέργειες και έχει ήδη λάβει ορισμένες πρωτοβουλίες για την επίτευξη του στόχου αυτού κατά τον καθορισμό των μέγιστων επιπέδων καταλοίπων παρασιτοκτόνων. Τα μέτρα αυτά, ενώ διατηρούν ένα υψηλό επίπεδο προστασίας του καταναλωτή, επιτρέπουν μειωμένα κατάλοιπα για ορισμένες μικρές καλλιέργειες με χαμηλή διαιτητική πρόσληψη και, όπου είναι δυνατόν, την παρέκταση των στοιχείων μεταξύ των καλλιεργειών.

Η Επιτροπή μπορεί πλήρως να συμφωνήσει για την ανάγκη έρευνας και ανάπτυξης στον τομέα της προστασίας των φυτών. Σημαντικές επενδύσεις στον τομέα της έρευνας έχουν αναληφθεί από εμπορικές επιχειρήσεις που ασχολούνται με την προστασία των φυτών. Από την πλευρά της, η Κοινότητα χρησιμοποιεί σημαντικούς πόρους για το ερευνητικό και τεχνολογικό πρόγραμμα της «Fair». Το πρόγραμμα αυτό ασχολείται σήμερα, μεταξύ άλλων με τα εξής θέματα:

- ανάπτυξη μη χημικών μεθόδων ή μεθόδων με μικρή χρήση χημικών (π.χ. ολοκληρωμένη διαχείριση καλλιεργειών), μηχανικού εξοπλισμού και τεχνικών που προωθούν πρακτικές που είναι φιλικότερες προς το περιβάλλον και παρέχουν μεγαλύτερη προστασία στο περιβάλλον (νερό, έδαφος, υπαίθριος χώρος, κτλ.), και αύξηση της απόδοσης της παραγωγής (συμπεριλαμβανομένων των βιολογικών μέσων ελέγχου των παρασίτων και της βιοτεχνολογίας) 7

- βελτίωση των μη χημικών μεθόδων (μηχανικές τεχνικές, διαχείριση συγκομιδής, γενετική αντίσταση) και μεθόδων με μικρή χρήση χημικών καθώς και βιολογικών μεθόδων προστασίας της συγκομιδής (μεγάλες και μικρές καλλιέργειες) και χρήση παρασιτοκτόνων μετά τη συγκομιδή, ιδίως για τους επιβλαβέστερους οργανισμούς 7

- πρόβλεψη της περιβαλλοντικής τύχης των γεωργικών χημικών ουσιών και επίδραση στο περιβάλλον και στην ανθρώπινη υγεία.

Τέλος, στο πλαίσιο του πέμπτου προγράμματος ενεργειών για το περιβάλλον ((COM(94) 453 τελικό. )), η Επιτροπή επιχορηγεί επίσης ένα σχέδιο για τη βιώσιμη χρήση των προϊόντων φυτοπροστασίας προκειμένου να εξεύρβει τα κατάλληλα μέσα με τα οποία μπορεί να επιτευχθεί μειωμένη χρήση και μειωμένες επιπτώσεις των προϊόντων φυτοπροστασίας στο περιβάλλον.